b'\n_START_ARTICLE_\nIsartor\n_START_PARAGRAPH_\nIsartor na Isartorplatzu v M\xc3\xbcnchnu so ena od \xc5\xa1tirih glavnih vrat srednjeve\xc5\xa1kega mestnega obzidja. To je bila utrdba za obrambo in so najbolj vzhodna od treh preostalih gotskih mestnih vrat v M\xc3\xbcnchnu (druga so \xc5\xa1e Sendlinger Tor in Karlstor). Vrata (nem\xc5\xa1ko Tor) so v bli\xc5\xbeini reke Isar in so poimenovana po reki.\n_START_SECTION_\nArhitektura\n_START_PARAGRAPH_\nIsartor so bile zgrajene leta 1337 v okviru \xc5\xa1iritve M\xc3\xbcnchna in gradnje drugega mestnega obzidja med letoma 1285 in 1337, in so bila dokon\xc4\x8dana pod cesarjem Ludvikom IV.. Vrata so imela najprej 40 metrov visok stolp z glavnimi vrati. \xc5\xa0ele z gradnjo obrambnega jarka sta bila dodana dva bo\xc4\x8dna stolpa, ki sta slu\xc5\xbeila kot barbakan. Isartor so danes edina srednjeve\xc5\xa1ka vrata v M\xc3\xbcnchnu, ki so ohranila srednji glavni stolp. Z obnovo leta 1833-35 Friedricha von G\xc3\xa4rtnerja so bile ponovno ustvarjene dimenzije in videz blizu prvotni strukturi. Freske, ki jih je leta 1835 ustvaril Bernhard von Neher, prikazujejo zmagovito vrnitev cesarja Ludvika po bitki pri M\xc3\xbchldorfu leta 1322._NEWLINE_Danes je v Isartor hi\xc5\xa1ni muzej, ki je posve\xc4\x8den komiku in igralcu Karlu Valentinu. Vklju\xc4\x8dena je tudi  kavarna za obiskovalce._NEWLINE_Isartortheater, ki je v za\xc4\x8detku 19. stoletja ustvaril mono igre in govorne igre, je bil uni\xc4\x8den v drugi svetovni vojni . Srednjeve\xc5\xa1ka vrata so bila po po\xc5\xa1kodbah zaradi granatiranja obnovljena._NEWLINE_Isartorplatz ima postajo S Bahn, ki se po vratih imenuje Isartor in 2 tramvajski progi.'